দিন ঘোষণা হয়নি ভোটের, তার আগেই প্রার্থী নির্বাচন নিয়ে বিজেপিতে তুমুল বিক্ষোভ

ওয়েবডেস্ক- যাদবপুর বিধানসভায় (Jadavpur Assembly) বিজেপির (Bjp) বিদ্রোহ। ভোটের দিন এখন ঘোষণা হয়নি। তাও বিজেপি দলে বিদ্রোহ জারি আছে। নেতাদের বিভিন্ন গ্ৰুপের পর এবার শুরু হল প্রার্থীদের নিয়ে নানা গ্ৰুপ (Group)। যাদবপুর বিধানসভা কেন্দ্রে বিজেপি কর্মীদের বড় বড় হোর্ডিং-এলাকায় প্রার্থী চাই, বাইরের কাউকে প্রার্থী হিসাবে মেনে নেব না। স্বচ্ছ ভাবমূর্তির প্রার্থী চাই। আজ সকালেই এই কেন্দ্রের সব জায়গায় এই পোষ্টারে ছড়িয়ে দেওয়া হল। রাজ্য নেতাদের মুখে চিন্তার ভাঁজ। কেন্দ্রীয় নেতারা মুখে কুলুপ।

বিজেপি ভয় পাচ্ছে, যাদবপুরের মতো যদি রাজ্যর অন্য বিধানসভা সভা গুলোতে এই ধরনের দাবি ওঠে, তবে পরিস্থিতি সামাল দেবে কি করে ??

উল্লেখ্য, এখনও ভোটের দিন ঘোষণা হয়নি, তার আগেই বিজেপিতে ঘরের কোন্দল একদম প্রকাশ্যে। বঙ্গ বিজেপির মধ্যে গ্রুপিং কালচার এসেছে তা আগেই দেখা গেছে। এবার সেই গ্রুপিং কালচার প্রার্থীদের মধ্যেও গ্রুপিং কালচার চলে এসেছে। কেন্দ্রীয় নেতারা একাধিক রাজ্যে এসে দলীয় সংগঠনের মধ্যে সুসংসহ, একজোট হয়ে কাজ করার নির্দেশ দেওয়া হয়েছে। এবং সেই নির্দেশ একবার নয়, বার বার দেওয়া হয়েছে, কিন্তু তাও বিজেপির মধ্যে কোনও হেলদোল নেই। বিজেপি আছে বিজেপিতেই।

আরও পড়ুন- মমতা বন্দ্যোপাধ্যায়ের SIR হাজিরার বিরোধিতায় মামলা দায়ের সুপ্রিম কোর্টে

সামনেই বিধানসভা ভোট। কেন্দ্রীয় নেতারা বার বার আসছেন বাংলায়। এই নিয়ে বেশ কয়েকবার রাজ্যে এলেন স্বরাষ্ট্রমন্ত্রী অমিত শাহ। এসে বাংলায় সরকার গড়ার হুঙ্কার দিয়েছেন অমিত শাহ। বার বার শাসক দলের বিরুদ্ধে দুর্নীতিপরায়ণ, রাজ্যে নারী নিরাপত্তার প্রসঙ্গ তুলে মমতা বন্দ্যোপাধ্যায় সরকারকে টার্গেট করেছেন তিনি। কিন্তু সেই বিজেপির মুখে এবার ‘স্বচ্ছ ভাবমূর্তির প্রার্থী চাই’। ফলে বিধানসভা ভোটের আগে বিজেপির এই ধরনের আচরণ ভোটে প্রভাব ফেলবে বলেই মনে করছে অভিজ্ঞ মহল।